Γιάννης Γιάχος

Λίγα -μόνο- λόγια για εμένα:

Γεννήθηκα το 1973 στο Περιστέρι Αττικής.

Από το 1981 μέχρι και σήμερα ζω στα Άνω Λιόσια με εξαίρεση μία δεκαετία για στρατό, σπουδές και εργασία.

Είμαι παντρεμένος και έχω μία κόρη 2.5 χρονών

Ο Βασικός τίτλος σπουδών μου είναι «Ηλεκτρολόγος Μηχανικός ΤΕ». Άλλα πτυχία μου δευτεροβάθμιας είναι, «Ηλεκτρονικής» και «Αυτοματισμών & Η/Υ»

Επαγγελματικά έχω βρεθεί ως μοντέρ σε τηλεοπτικό σταθμό για 2.5 χρόνια, σε ερευνητικά κέντρα για 4 χρόνια, έχω διδάξει 8 χρόνια   σε ΤΕΙ & ΑΣΠΑΙΤΕ και κάποια χρόνια ως ελεύθερος επαγγελματίας σε ηλεκτρολογικές εργασίες και αυτοματισμούς. Το τελευταίο διάστημα και λόγω της επικρατούσας κρίσης στο Πανελλήνιο εργάζομαι ως ένας ταπεινός υπεύθυνος σε κατάστημα ηλεκτρολογικού υλικού. Στα Ενδιαφέροντά μου είναι μία κιθάρα, ενώ στο παρελθόν ήταν το ποδόσφαιρο (μέχρι που έσπασα ένα δάχτυλο), ο προγραμματισμός (μέχρι που το έκανα επάγγελμα)   και το μοντάζ και animation (αλλά δεν έχω χρόνο).

Αυτή την εποχή σπαταλάω πολύ χρόνο στην εργασία μου αλλά και στο μεταπτυχιακό, χρόνο που θα προτιμούσα να διαθέτω στην μικρή μου και στην κιθάρα μου!

Μελλοντικά σχέδια, που στο εξής θα τα καλούμε ως όνειρα και ευχές, είναι να αλλάξω εργασία και να επανέλθω στις προηγούμενες δραστηριότητές μου, όπου είμαι και πιο αποδοτικός και ….. πιο χρήσιμος!!!